als_Latn dik_Latn sag_Latn
Tiranë, 16 mars 2015, NOA.al- Kryetari i Kuvendit Ilir Meta e vlerësoi Kanadanë si partnere të rëndësishme dhe si burimin e parë të investimeve në Shqipëri.
Ky konstatim i kryeparlamentarit u bë gjatë takimit me kryetarin e grupit të Miqësisë Kanada-Shqipëri në Parlamentin e Kanadasë, Leon Benoit.
Me këtë rast Meta tha se Shqipëria i çmon marrëdhëniet dhe mbështetjen e vazhdueshme të Kanadasë, si në drejtim të bashkëpunimit në NATO ashtu edhe në kuadër të bashkëpunimit ekonomik.
Duke vlerësuar rolin e Kanadasë si partner të rëndësishëm dhe si burimi i parë i investimeve të huaja në Shqipëri, Meta rikonfirmoi vullnetin e palës shqiptare për të mirëpritur edhe më shumë investitorë kanadezë në Shqipëri.
Nga ana e tij Benoit shprehu kënaqësinë e kësaj vizite në Shqipëri dhe nënvizoi se dy vendet kanë ndërtuar tashmë një marrëdhënie solide mes tyre.
Benoit u shpreh gjithashtu se Kanadaja e vlerëson bashkëpunimin ndërkombëtar me Shqipërinë duke vënë në dukje se Kanadaja është krenare që ishte një prej vendeve të para në mbështetje të anëtarësimit të Shqipërisë në NATO.
Meta dhe Benoit ndanë deklaruan se forcimi i bashkëpunimit ndërparlamentar si përmes grupeve reciproke të miqësisë, ashtu edhe përmes komisioneve parlamentare do të kontribuojë në rritjen e cilësisë së bashkëpunimit dypalësh dhe shumëpalësh mes Shqipërisë dhe Kanadasë.
Kryeparlamentari Meta vlerësoi gjithashtu prezencën gjithnjë në rritje të komunitetit të mirëintegruar dhe të kualifikuar shqiptar në Kanada, i cili përbën në urë të shkëlqyer lidhëse mes dy vendeve.
Në përfundim, Meta dhe Benoit vlerësuan rolin konstruktiv të Shqipërisë në shërbim të stabilitetit, sigurisë dhe paqes në rajonin e Evropës Jug-Lindore./a.y/noa.al/
Komentoni mbi këtë lajm më poshtë. Nëse keni diçka për të raportuar mbi këtë temë, na shkruani tek pr@noa.al
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn